stanford-oval/wikipedia huggingface dataset:
Jim Barnes

| Jim Barnes> Henkilötiedot |
| --- | --- |
Koko nimi:  Velvet James ”Jim” Barnes
Syntynyt: 13. huhtikuuta 1941 Tuckerman, Arkansas, Yhdysvallat
Kuollut: 14. syyskuuta 2002 (61 vuotta) Silver Spring, Maryland, Yhdysvallat
Kansalaisuus:   Yhdysvallat
Koripalloilija
Lempinimi:  Bad News
Pelipaikka:  Iso laitahyökkääjä / Sentteri
Pituus:  203 cm
Paino:  95 kg
NBA-varaus:  1. varaus 1964 (New York Knicks)
Pelaajaura
Yliopistojoukkueet
1962–1964:  UTEP
Seurajoukkueet
1964–1965 1965–1966 1966–1968 1968 1968–1970 1970:  New York Knicks Baltimore Bullets Los Angeles Lakers Chicago Bulls Boston Celtics Baltimore Bullets
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Tokio 1964 |  |  |
Velvet James ”Jim” Barnes (13. huhtikuuta 1941 Tuckerman, Arkansas – 14. syyskuuta 2002 Silver Spring, Maryland) oli yhdysvaltalainen koripalloilija ja olympiavoittaja. NBA:ssa Barnes pelasi seitsemällä kaudella vuosina 1964–1970 ja voitti sarjan mestaruuden vuonna 1969.
Ura

New York Knicks varasi isona laitahyökkääjänä ja sentterinä pelanneen Barnesin NBA:han territoriaalisten varausten jälkeen ensimmäisellä vuorolla vuoden 1964 varaustilaisuudessa. Hänet valittiin vuonna 1965 NBA:n tulokkaiden tähdistöjoukkueeseen. Viittä eri NBA-seuraa vuosina 1964–1970 edustanut Barnes voitti sarjan mestaruuden Boston Celticsissä vuonna 1969.
Yhdysvaltain miesten maajoukkueessa Barnes voitti olympiakultaa Tokiossa 1964.
Jim Bakker

James Orsen ”Jim” Bakker (s. 2. tammikuuta 1940 Muskegon, Michigan, Yhdysvallat) on yhdysvaltalainen televisiosaarnaaja. Hän on entinen Assemblies of God -pastori. Hän juonsi The PTL Club -ohjelmaa silloisen vaimonsa Tammy Faye Bakkerin kanssa ja perusti Etelä-Carolinaan kristillisen huvipuisto Heritage USA:n.
Bakker tapasi vaimonsa Tammy Fayen vuonna 1960 Minnesotassa opiskellessaan. Pari meni naimisiin vuonna 1961 ja sai kaksi lasta, joista nuorempi on pastori Jay Bakker. Vuonna 1992 pari erosi. Vuonna 1998 Bakker meni uusiin naimisiin Lori Bakkerin kanssa.
Vuonna 1989 Bakker tuomittiin 45 vuoden vankeuteen ja 500 000 dollarin sakkoihin. Hänet todettiin syylliseksi 24 syytekohtaan, muun muassa kahdeksaan postipetokseen. Hän istui Minnesotassa Federal Medical Centerissä, jossa hän oli Lyndon LaRouchen sellikaveri. Marraskuussa 1992 Bakkerin tuomio lyhennettiin vain kahdeksanvuotiseksi. Elokuussa 1993 hänet siirrettiin toiseen vankilaan Jesupiin, Georgiaan. Hänet armahdettiin kesällä 1994.
Bakker joutui myös seksiskandaaliin sihteerinsä Jessica Hahnin kanssa. Jimmy Swaggart tuomitsi Bakkerin toimet, vaikka joutui sitten itse skandaalien keskelle.
Bakker saarnasi menestysteologiaa, mutta luopui siitä sittemmin. Hän kertoi asiasta kirjassaan I Was Wrong (1996). Vuonna 2003 hän aloitti uuden televisio-ohjelman Jim Bakker Show'n.
Populaarikulttuurissa

Yhdysvaltalainen yhtye The Hooters parodioi Jim ja Tammy Bakkerin toimintaa kappaleessaan ”Satellite”. Elämäkertaelokuvassa The Eyes of Tammy Faye (2021) Bakkeria esittää Andrew Garfield.
Iso-Petro

| Iso-Petro |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°31′46″N, 27°03′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  oja Viipperonjokeen 
Järvinumero:  14.798.1.005
Mittaustietoja
Pinnankorkeus:  112,9 m  
Pituus:  650 m  
Leveys:  210 m  
Rantaviiva:  1,409 km  
Pinta-ala:  8,742 ha  
Suurin syvyys:  13 m  
Saaria:  ei saaria 
 fiIso-Petro 
Iso-Petro  on Pohjois-Savossa Suonenjoella  Viipperon lähellä sijaitseva järvi.
Maantietoa

Järvi on 650 metriä pitkä, 210 metriä leveä, ja sen pinta-ala on 8,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Viipperonjoen valuma-alueeseen (14.798) se kuuluu. Järven vedenpinnan korkeus on 112,9 metriä mpy.
Jason Woolley

| Jason Woolley> Henkilötiedot |
| --- | --- |
Syntynyt: 27. heinäkuuta 1969 (ikä 55) Toronto, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pelaajaura
Pääsarjaura:  1991–2007
Seurat:  Baltimore Skipjacks (AHL) Washington Capitals (NHL) Portland Pirates (AHL) Detroit Vipers (IHL) Florida Panthers (NHL) Pittsburgh Penguins (NHL) Buffalo Sabres (NHL) Detroit Red Wings (NHL) Flint Generals (UHL) Malmö Redhawks (Elitserien)
NHL-varaus:  61. varaus, 1989 Washington Capitals
Jason Douglas Woolley (s. 27. heinäkuuta 1969 Toronto, Ontario, Kanada) on kanadalainen entinen jääkiekkoilija, pelipaikaltaan puolustaja.
Pelaajaura > Ennen ammattilaisuraa

Ennen ammattilaisuraansa Woolley edusti vuosina 1986–1988 St. Michael's Buzzersia juniorisarja OHA-B:ssä ja vuosina 1988–1991 Michiganin osavaltionyliopiston joukkuetta Spartansia Central Collegiate Hockey Associationissa (CCHA). Vuonna 1991 hänet nimettiin CCHA:n ensimmäiseen tähdistökentälliseen sekä NCAA:n läntiseen tähdistökentälliseen.
Pelaajaura > Ammattilaisura

Washington Capitals varasi Woolleyn NHL:ään numerolla 61 varaustilaisuuden 1989 kolmannella kierroksella. Hän teki ensiesiintymisensä NHL:ssä kaudella 1991–1992, jolla hän pelasi liigan yhdessä ottelussa, 12. huhtikuuta 1992, jolloin Capitals kohtasi runkosarjassa New Jersey Devilsin. Lisäksi hän pelasi tuolla kaudella ammattilaiskiekkoa 15:n runkosarjaottelun verran farmijoukkue Baltimore Skipjacksissä AHL:ssä. Woolley edusti Capitalsia NHL:ssä myös kausina 1992–1993 ja 1993–1994, joina molempina hän pelasi kuitenkin enemmän AHL:ssä, ensin Skipjacksissä ja myöhemmin Portland Piratesissa. Vuonna 1994 hän oli voittamassa Piratesissa AHL:n mestaruutta, Calder Cupia.
Woolley siirtyi helmikuussa 1995, kesken työsulun lyhentämän NHL-kauden 1994–1995, Florida Panthersiin vapaana pelaajana. Hän pelasi tuona vuonna myös Detroit Vipersissa IHL:ssä. Vuonna 1996 hän edusti Panthersia Stanley Cupin loppuotteluissa, joissa mestaruuden vei kuitenkin Colorado Avalanche. Woolley jatkoi Floridassa marraskuuhun 1996 asti, jolloin hän siirtyi kesken kauden 1996–1997 Pittsburgh Penguinsiin pelaajakaupassa, jossa Penguins sai hänen lisäkseen hyökkääjä Stu Barnesin, ja jossa Panthers sai vaihdossa hyökkääjä Chris Wellsin.
Syyskuussa 1997, ennen kauden 1997–1998 alkua, Woolley siirtyi Buffalo Sabresiin vaihdossa viidennen kierroksen varausvuoroon NHL:n varaustilaisuudessa 1998. Penguins käytti vuoron puolustaja Rob Scuderiin. Buffalossa Woolley pelasi hieman yli viiden vuoden ajan. Kaudella 1998–1999 hän pelasi toisen kerran urallaan Stanley Cupin loppuotteluissa, tuolloinkin häviävänä osapuolena olleessa joukkueessa, kun Dallas Stars voitti Sabresin otteluvoitoin 4–2. Woolley oli tuolla kaudella tärkeässä roolissa joukkueensa menestyksessä, sillä hän oli pudotuspeleissä joukkueensa paras pistemies yhdessä Aleksei Žitnikin kanssa ja NHL:n eniten pisteitä tehnyt puolustaja niin ikään yhdessä Žitnikin kanssa tehtyään 15 tehopistettä, neljä maalia ja 11 syöttöpistettä, 21:ssä ottelussa. Samana kautena hän teki NHL-uransa parhaat pisteet myös runkosarjassa, 43 tehopistettä, kymmenen maalia ja 33 syöttöpistettä, 80:ssä ottelussa.
Woolleyn viimeiseksi NHL-seuraksi jäi Detroit Red Wings, jonne hänet kaupattiin marraskuussa 2002. Hän pelasi Red Wingsissä kolmena kautena, 2002–2003, 2003–2004 ja 2005–2006. Työsulun peruuttamalla kaudella 2004–2005 hän pelasi United Hockey Leaguen Flint Generalsissa ja kaudella 2006–2007 Malmö Redhawksissa Ruotsin jääkiekon pääsarjassa Elitserienissä.
Hyökkäävän puolustajan roolissa pelannut Woolley lopetti pelaajauransa vuoteen 2007. Hän pelasi 14 kautta kestäneellä NHL-urallaan 718 runkosarjaottelua, joissa teki 314 tehopistettä, 68 maalia ja 246 syöttöpistettä, ja 79 pudotuspeliottelua, joissa teki 47 tehopistettä, 11 maalia ja 36 syöttöpistettä.
Pelaajaura > Maajoukkue

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Albertville 1992 | jääkiekko |  |
Woolley edusti Kanadan jääkiekkomaajoukkuetta kaksissa aikuisten arvokilpailuissa, Albertvillen olympialaisissa 1992, joissa hän oli voittamassa hopeaa, ja jääkiekon maailmanmestaruuskilpailuissa 1992. Hän teki Albertvillessä viisi tehopistettä kahdeksassa ottelussa, kaikki syöttöpisteitä.
Muuta

Jason Woolley on naimisissa Danica Woolleyn kanssa, jonka kanssa hänellä on kolme lasta, kaikki poikia. Woolley on työskennellyt pelaajauransa jälkeen muun muassa pelaaja-agenttina.
Seksiviestittely

Seksiviestittely (mediassa on käytetty myös nimityksiä sekstailu, sekstittely, sekstaaminen  tai sexting) on seksiviestien eli sisällöltään tai sävyltään seksuaalisten teksti- tai kuvaviestien lähettelyä esimerkiksi tekstiviestinä, WhatsAppissa, Snapchatissa tai sähköpostilla. Seksiviestittely voi olla kummankin osapuolen hyväksymää, tai se voi olla vastaanottajan suostumukseen perustumatonta.
Australialaisessa tutkimuksessa vuodelta 2019 nuorista aikuisista seksiviestejä kertoi lähettäneensä ja/tai vastaanottaneensa noin puolet. Teini-ikäisistä seksiviestejä kertoi lähettäneensä 12 prosenttia. Seksiviestittely on tutkijoiden mukaan yleistynyt ja normalisoitunut 2010-luvulla huomattavasti etenkin teini-ikäisten keskuudessa. Britanniassa teini-ikäiset ovat kertoneet pitävänsä seksiviestien lähettelyä flirttailuna tai käyttävät niitä selvittämään, kannattaako heidän seurustella tekstiviestikumppaninsa kanssa. Kun on ollut kyse alaikäisistä koululaisista, toiminta on toisinaan aiheuttanut myös huolestumista sekä yhteydenottoja lastensuojelujärjestöihin.
Eräs seksiviestien muoto ovat miesten naisille lähettelemät peniskuvat. Useimmiten vastaanottaja saa kuvan pyytämättä. Asiantuntijat ovat esittäneet toiminnolle useita syitä, kuten miesten pyrkimyksen kiihottaa, saada ihailua, hyväksyntää tai jännitystä, tai loukata naista. Seksiviestien lähettäminen ilman vastaanottajan suostumusta on digitaalista väkivaltaa.
Australialaisen Deakinin yliopiston tutkijoiden mukaan ei-toivottujen seksiviestien vastaanottaminen tai pakon alaisena seksiviestittely on yhteydessä tiettyihin ongelmiin, kuten masennuksen, ahdistuksen tai stressin oireisiin sekä huonompaan itsetuntoon.
Aiheesta muualla

Kuvia tai muita tiedostoja aiheesta Seksiviestittely Wikimedia Commonsissa
Jelena Välbe

| Jelena Välbe |
| --- | --- |
 Jelena Välbe haastateltavana vuonna 2004.
Henkilötiedot
Koko nimi:  Jelena Valerjevna Välbe
Syntynyt: 20. huhtikuuta 1968 (ikä 56) Magadan, Venäjän SFNT
Kansalaisuus:   Neuvostoliitto/ Venäjä
Uran tiedot
Laji:  maastohiihto
Seura:  TsSKA Moskova
| Mitalit> Maa:   Neuvostoliitto.Naisten maastohiihto.MM-kilpailut  | Mitalit> Maa:   Neuvostoliitto.Naisten maastohiihto.MM-kilpailut  | Mitalit> Maa:   Neuvostoliitto.Naisten maastohiihto.MM-kilpailut  | Maa:   Neuvostoliitto> Naisten maastohiihto. |
| --- | --- | --- | --- |
|  Kultaa | Lahti 1989 | 10km (v) |  |
|  Kultaa | Lahti 1989 | 30km (v) |  |
|  Kultaa | Val di Fiemme 1991 | 10km (v) |  |
|  Kultaa | Val di Fiemme 1991 | 15km (p) |  |
|  Kultaa | Val di Fiemme 1991 | 4x5km viesti |  |
|  Hopeaa | Lahti 1989 | 4x5km viesti |  |
|  Hopeaa | Val di Fiemme 1991 | 30km (p) |  |
Maa:   Venäjä
Naisten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Albertville 1992 | 4x5km viesti |  |
|  Kultaa | Lillehammer 1994 | 4x5km viesti |  |
|  Kultaa | Nagano 1998 | 4x5km viesti |  |
|  Pronssia | Albertville 1992 | 5km (p) |  |
|  Pronssia | Albertville 1992 | 15km (p) |  |
|  Pronssia | Albertville 1992 | 15km takaa-ajo |  |
|  Pronssia | Albertville 1992 | 30km (v) |  |
| MM-kilpailut  | MM-kilpailut  | MM-kilpailut  |  |
|  Kultaa | Falun 1993 | 15km (p) |  |
|  Kultaa | Falun 1993 | 4x5km viesti |  |
|  Kultaa | Thunder Bay 1995 | 30km (v) |  |
|  Kultaa | Thunder Bay 1995 | 4x5km viesti |  |
|  Kultaa | Trondheim 1997 | 5km (p) |  |
|  Kultaa | Trondheim 1997 | 15km (v) |  |
|  Kultaa | Trondheim 1997 | 15km takaa-ajo |  |
|  Kultaa | Trondheim 1997 | 30km (p) |  |
|  Kultaa | Trondheim 1997 | 4x5km viesti |  |
|  Hopeaa | Thunder Bay 1995 | 15km (p) |  |
Jelena Valerjevna Välbe (ven. Елена Валерьевна Вяльбе, o.s. Trubitsyna (ven. Трубицына), s. 20. huhtikuuta 1968 Magadan, Venäjän SFNT) on venäläinen hiihtäjä. Kilpauransa jälkeen hän on toiminut valmentajana ja Venäjän hiihtoliiton johdossa. Kansainvälisellä tasolla Välbe edusti alun perin Neuvostoliittoa ja myöhemmin Venäjää. Seuratasolla hän edusti TsSKA Moskovaa.
Välbe aloitti hiihtämisen nuorella iällä, jo vuonna 1977. Maailmanmestaruuksia Välbe voitti neljätoista, joista henkilökohtaisia kymmenen, sekä kolme MM-hopeaa. Olympialaisista hän voitti kolme kultaa ja neljä pronssia. Hiihdon maailmancupin kokonaiskilpailun hän voitti viisi kertaa, ja henkilökohtaisia maailmancupin osakilpailuvoittoja hänelle kertyi 45. Menestyksekkään hiihtouransa hän päätti 29-vuotiaana 1998 Naganon olympialaisiin.
Keväällä 2005 Välbe aloitti Venäjän hiihtomaajoukkueen päävalmentajana. Hän johti Venäjän maastohiihtojoukkuetta Torinon talviolympialaisissa 2006. Välbe toimi Venäjän hiihtomaajoukkueen johtajana Sotšin talviolympialaisissa 2014.
Välbe valittiin Kansainvälisen hiihtoliiton FIS:in hallitukseen kesällä 2021, mutta ei saanut seuraavana vuonna 2022 jatkopaikkaa saatuaan kaikista 23 ehdokkaasta vähiten ääniä.
Välbe oli aiemmin naimisissa virolaisen hiihtäjän Urmas Välben kanssa.
Saavutukset > Arvokisat

1989 MM, Lahti:
30 km (v): kultaa
10 km (v): kultaa
4 × 5 km viesti: hopeaa
10 km (p): 6. sija
1991 MM, Val di Fiemme:
10 km (v): kultaa
15 km (p): kultaa
4 × 5 km viesti: kultaa
30 km (p): hopeaa
Talviolympialaiset 1992, Albertville:
4 × 5 km viesti: kultaa
30 km (v): pronssia
15 km takaa-ajo: pronssia
5 km (p): pronssia
15 km (p): pronssia
1993 MM, Falun:
15 km (p): kultaa
4 × 5 km viesti: kultaa
5 km (p): 4. sija
15 km takaa-ajo: 6. sija
30 km (v): 19. sija
Talviolympialaiset 1994, Lillehammer:
4 × 5 km viesti: kultaa
30 km (p): 6. sija
15 km (v): 6. sija
1995 MM, Thunder Bay:
30 km (v): kultaa
4 × 5 km viesti: kultaa
15 km (p): hopeaa
5 km (p): 4. sija
15 km takaa-ajo: 12. sija
1997 MM, Trondheim:
30 km (p): kultaa
15 km takaa-ajo: kultaa
5 km (p): kultaa
15 km (v): kultaa
4 × 5 km viesti: kultaa
Talviolympialaiset 1998, Nagano:
4 × 5 km viesti: kultaa
30 km (v): 5. sija
15 km (p): 17. sija
Saavutukset > Maailmancupin henkilökohtaisten matkojen osakilpailuvoitot

14. joulukuuta 1988 Campra, 15 km
7. tammikuuta 1989 Kavgolovo, 15 km
19. helmikuuta 1989 Lahti, 10 km
25. helmikuuta 1989 Lahti, 30 km
12. maaliskuuta 1989 Falun, 15 km
20. helmikuuta 1990 Val di Fiemme, 10 km
2. maaliskuuta 1990 Lahti, 5 km
15. joulukuuta 1990 Davos, 15 km
18. joulukuuta 1990 Les Saisies, takaa-ajo
5. tammikuuta 1991 Minsk, 30 km
8. helmikuuta 1991 Val di Fiemme, 15 km
10. helmikuuta 1991 Val di Fiemme, 10 km
2. maaliskuuta 1991 Lahti, 15 km
9. maaliskuuta 1991 Falun, 15 km
16. maaliskuuta 1991 Oslo, 5 km
8. joulukuuta 1991 Silver Star, 5 km
14. joulukuuta 1991 Thunder Bay, 5 km
4. tammikuuta 1992 Kavgolovo, 15 km
14. maaliskuuta 1992 Vang, 15 km
9. tammikuuta 1993 Ulrichen, 10 km
19. helmikuuta 1993 Falun, 15 km
19. maaliskuuta 1993 Strbske Pleso, 10 km
11. joulukuuta 1993 Santa Caterina, 5 km
18. joulukuuta 1993 Davos, 10 km
27. marraskuuta 1994 Kiruna, 5 km
14. joulukuuta 1994 Tauplitzalm, 10 km
17. joulukuuta 1994 Sappada, 15 km
20. joulukuuta 1994 Sappada, 5 km
7. tammikuuta 1995 Östersund, 30 km
14. tammikuuta 1995 Nové Město, 15 km
5. helmikuuta 1995 Falun, 10 km
18. maaliskuuta 1995 Thunder Bay, 30 km
25. maaliskuuta 1995 Sapporo, 15 km
9. joulukuuta 1995 Davos, 5 km
13. joulukuuta 1995 Brusson, 10 km
13. tammikuuta 1996 Nové Město, 10 km
4. helmikuuta 1996 Reit im Winkl, sprintti
23. marraskuuta 1996 Kiiruna, 5 km
5. tammikuuta 1997 Kavgolovo, 15 km
21. helmikuuta 1997 Trondheim, 15 km
23. helmikuuta 1997 Trondheim, 5 km
24. helmikuuta 1997 Trondheim, takaa-ajo
1. maaliskuuta 1997 Trondheim, 30 km
8. maaliskuuta 1997 Falun, 5 km
20. joulukuuta 1997 Davos, 15 km
Sangayn kansallispuisto

Kuva Sangayn kansallispuistosta
Sangayn kansallispuisto sijaitsee Ecuadorin kaakkoisosassa. Siihen kuuluu kaksi tulivuorta, Tungurahua ja Sangay, joiden rinteillä kasvillisuusvyöhykkeet vaihtuvat trooppisesta sademetsästä aina vuoristojäätikköön. Puistossa elää harvinaisia lajeja vuoristotapiirista Andien kondoriin.  Sangayn tulivuori on edelleen aktiivinen, ja sen syöksemät tuhkapilvet ovat rakentaneet keilamaista kraatteria vuodesta 1976.[lähde? ]
Puisto on UNESCOn maailmanperintökohde vuodesta 1983. Vuonna 1992 se julistettiin uhanalaiseksi salametsästyksen, laajamittaisen laittoman laidunnuksen ja suunnittelemattoman tienrakennuksen takia. Vuonna 2005 suurimmat uhkat todettiin torjutuiksi.
Jevgenija Poljakova

| Mitalit | Mitalit | Mitalit |  |
| --- | --- | --- | --- |
|  Jevgenija Poljakova |  Jevgenija Poljakova |  Jevgenija Poljakova |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|       Hylätty | Peking 2008 | 4×100 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Torino 2009 | 60 m |  |
|  Hopeaa | Birmingham 2007 | 60 m |  |
Jevgenija Andrejevna Poljakova (ven. Евгения Андреевна Полякова, s. 29. toukokuuta 1983) on venäläinen pikajuoksija.
Poljakova voitti 2007 Venäjän sisäratojen mestaruuden 60 metrin juoksussa. Saman vuoden Birminghamin sisäratojen EM-kisoissa hän voitti matkan EM-hopeaa ajalla 7,18. Osakan MM-kisoissa hän karsiutui 100 metrin juoksun välierissä ajalla 11,16 ja voitti samana vuonna Venäjän mestaruuden 100 metrillä. Seuraavana vuonna Poljakova juoksi Valencian sisäratojen MM-kisoissa 60 metrillä viidenneksi. Ulkoradoilla hän voitti maansa mestaruuden 100 metrillä ja karsiutui Pekingin olympialaisissa 100 metrin välierissä. Pekingissä Poljakova oli mukana Venäjän joukkueessa, joka alun perin voitti 4 × 100 metrin viestijuoksun, mutta joukkue menetti voittonsa vuonna 2016 kun joukkueessa juossut Julija Tšermošanskaja jäi kiinni dopingin käytöstä. Sisäratojen EM-kilpailuissa Torinossa 2009 Poljakova voitti kultaa 60 metrillä ajalla 7,18. Saman vuoden Berliinin MM-kisoissa hän karsiutui 100 metrin puolivälierissä. Dohan sisäratojen MM-kisoissa 2010 hän karsiutui välierissä 60 metrillä.
Poljakova on naimisissa kolmiloikkaaja Ljukman Adamsin kanssa.
Henkilökohtaiset ennätykset > Ulkoradat

100 metrin juoksu: 11,09 (2007)
200 metrin juoksu: 23,05 (2008)
Henkilökohtaiset ennätykset > Sisäradat

50 metrin juoksu: 6,31 (2010)
60 metrin juoksu: 7,09 (2008)
200 metrin juoksu: 23,33 (2010)
Sanger

Sanger on seuraavien henkilöiden sukunimi:
Frederick Sanger (1918–2013) englantilainen biokemisti, kahden Nobelin lääketieteen palkinnon saaja
Larry Sanger (1968) yhdysvaltalainen Internet-projektien kehittäjä, toinen Wikipedian perustajista
Margaret Sanger (1879–1966) yhdysvaltalainen sairaanhoitaja, ehkäisypillerin ideoija, perhesuunnittelun uranuurtaja ja feministi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sanger”, voi hakea sivunnimihaulla, laajalla sivunnimihaulla tai tekstihaulla.
Jerry naisten miehenä

| Jerry naisten miehenä> The Ladies Man |
| --- | --- |

Ohjaaja:  Jerry Lewis
Käsikirjoittaja:   Jerry Lewis  Bill Richmond 
Tuottaja:  Jerry Lewis
Säveltäjä:  Walter Scharf
Kuvaaja:  W. Wallace Kelley
Pukusuunnittelija:  Edith Head
Pääosat:   Jerry Lewis  Lillian Briggs  Helen Traubel  Kathleen Freeman  Buddy Lester  George Raft 
Valmistustiedot
Valmistusmaa:  Yhdysvallat
Tuotantoyhtiö:   Jerry Lewis Productions  Paramount Pictures 
Levittäjä:  Paramount Pictures Netflix
Ensi-ilta:  1961, Suomessa 1962
Kesto:  106 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Jerry naisten miehenä (The Ladies Man) on Jerry Lewisin ohjaama yhdysvaltalainen komediaelokuva vuodelta 1961, jossa Lewis esittää itse pääosaa. Hän on myös käsikirjoittanut elokuvan yhdessä Bill Richmondin kanssa.
Juoni

Ujo juutalaisnuorukainen Herbert H. Heebert (Lewis) pettyy rakkaudessa, mutta pääsee töihin naisten asuntolaan, jota johtaa Helen Wellenmellen (Helen Traubel). Useimmat naiset kohtelevat häntä palvelijana, mutta Fay (Pat Stanley) alkaa auttaa nuorta miestä voittamaan naiskammonsa.
Tuotanto

Elokuvan kuvauksia varten rakennettiin nelikerroksinen nukkekodin kaltainen lavaste, jossa nosturikamera voi seurata näyttelijöitä kerroksesta toiseen. Se oli siihen asti kallein Hollywoodin perhekomediaa varten tehty lavastusratkaisu.
Vastaanotto ja myöhempi arvostus

Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle, jaetulle sijalle 100 yhdessä Martin Scorsesen Koomikkojen kuninkaan kanssa, jossa Jerry Lewis näyttelee myös.
Aiheesta muualla

Jerry naisten miehenä Internet Movie Databasessa (englanniksi)
Jerry naisten miehenä Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Ladies Man
Käännös suomeksi
Jason Lee Scott

| Jason Lee Scott |
| --- | --- |

Näyttelijä(t):  Austin St. John
Ensi- esiintyminen:  Day of the Dumpster (Mighty Morphin Power Rangers)
Viimeinen esiintyminen:  Forever Red (Power Rangers Wild Force)
Henkilötiedot
Status:  Oletettavasti aktiivinen
Sukupuoli:  Mies
Kotipaikka:  Angel Grove
Suhteet
Vanhemmat:  Mr. Lee Scott (isä) Mrs. Lee Scott (äiti)
Serkut:  Jeremy
Infobox OKNimi-testi OK: 
Jason Lee Scott on kuvitteellinen henkilö Power Rangers -universumissa. Hänet muistetaan parhaiten alkuperäisenä punaisena rangerina ja ryhmänjohtajana sarjassa Mighty Morphin Power Rangers sen ensimmäisellä ja osittain toisella tuotantokaudella. Jasonista tuli myöhemmin toinen kultainen ranger sarjassa Power Rangers Zeo. Häntä näytteli Austin St. John.
Hänet äänestettiin ABC Familyn kyselyssä vuonna 2004 kaikkien aikojen suosituimmaksi punaiseksi rangeriksi. Myös Toon Disneyn järjestämässä kyselyssä 2007 hän sai ensimmäisen sijan.